TENGGARONG – Wakil Bupati Kutai Kartanegara (Kukar) busu Edi Damansyah nganukan panen padi besama ngan kelompok tani maju besama di Desa Sungai Payang Kecamatan Loa Kulu, minggu kemai. Nya datang ke acara tu ndengani Wabup pada panen tu Asisten II busu H Sukrawardy, Kepala Dinas Perindustrian ngan Perdagangan busu H Surip, Dandim 0906 Tenggarong Letkol Kav busu Ari Pramana Sakti, Camat Loa Kulu busu Ardiansyah ngan sida dinas tekait nya lainnya.
Di sambutannya busu Edi mintak supaya sida masyarakat Desa Sungai Payang bisa besinergi ngan pemerintah nya jua ditulungi leh TNI supaya majukan pertanian sesuai ngan program pemerintah pusat. ” Etam harus besama – sama ningkatikan produksi pertanian ngan majukan pertanian nya beteknologi,” ujenya. Busu Edi jua mbawak’i sida generasi muda desa Sungai Payang bisa jadi penerus dalam ningkatikan pertanian, habistu bisa ngobah cara befikir supaya njadikan pertanian beteknologi modern.
” bubuhan sida kanak muda nya wayah ne bepikir lamun pertanian tu pastinya hak merotak, basah bekolot ngan lompor, saya endak merobah pola pemikirannya tegak tu jadi pertanian nya makai teknologi ngan jadi petani nya bedasi,” kesah sida tu. Kehadapnya ne Pemkab Kukar endak nerapkan pertanian nya bebasis teknologi modern, nya tegak tu menurutnya yahak kunci sukses dalam menohi kebutuhan pangan. Supaya bisa nempoh ke hasel nya lebeh, menurutnya makaikan bemacam-macam peralatan modern tu harus behancapan diterapkan. Tapi modernisasi mandiknya berarti nghilangkan konsep tradisional pengelolaan pertanian, tapi ngan nerapkan teknologi pertanian bisa mberikan hasel nya lebeh baik ngan lebeh banyak. Selain tu, petani jua ndapatikan nilai tambah nya pore. Produktivitas jadi tinggi, efisien, beban ongkos petani rendah, ngan nilai tukar petani jadi telebeh naik lagi.
Busu Ari Pramana Sakti nyebut sida TNI endak terus mberikan dukungan peningkatan pertanian ngan besinergi ngan Pemkab Kukar dalam meujudkan program pemerintah yahak swasembada pangan nya dicanangkan leh sida Pemerintah pusat. “Kabupaten Kukar berempu potensi pertanian nya bujur janjikan karna lahan persawahan nya bujur-bujur luas mbentang, maseh banyak lahan tidur nya bisa dipakai ngan tinggal tegakmana etam bisa manfaatkan ne jadi lahan pertanian, kami terus siap nganukan pendampingan ntuk sida warga petani,” ujenya.
Lamunnya busu Sudarlan Ketua kelompok maju besama mrasa kegawalan amun kelompoknya bisa didatangi leh wakil bupati ngan sida rombongan, hal tu bisa molah sida jadi betambah semangat lagi betani, kehadapnya ne endak terus beusaha ningkatkan pertanian lebeh baik lagi. “Kami petani mandik lepas dari dukungan pemerintah ntuk maju lebeh baik lagi, makanya hak tu kami endak akses jalan nya pegat tu bisa dilanjutkan supaya sida petani ngan warga disini ne bisa lebeh nyaman ngerjaikan kerjaan sida ngan perekonomian jua bisa cepat bejalan ngan adanya akses nya lancar,” harap sida. Selain tu nya jua minta tulungan sida ke Pemkab supaya bisa lebeh mperhatikan sida petani ngan mberikan tulungan sapi ngan bisa mberikan tulungan molah label di hasel pertanian tegak beras ntuk dijual sida ke masyarakat luas. (KP.04-Medsi06)
bjn_Latn bjn_Latn bjn_Latn ind_Latn ind_Latn